CELEX: 31992R0536
Language: el
Date: 1992-03-02 00:00:00
Title: Κανονισμός ( ΕΟΚ ) αριθ. 536/92 της Επιτροπής της 2ας Μαρτίου 1992 για παράταση του κανονισμού ( ΕΟΚ ) αριθ. 3270/91 για την επιβολή ελάχιστης τιμής στις εισαγωγές σολομού του Ατλαντικού

Avis juridique important

|

31992R0536

Κανονισμός ( ΕΟΚ ) αριθ. 536/92 της Επιτροπής της 2ας Μαρτίου 1992 για παράταση του κανονισμού ( ΕΟΚ ) αριθ. 3270/91 για την επιβολή ελάχιστης τιμής στις εισαγωγές σολομού του Ατλαντικού  

Επίσημη Εφημερίδα αριθ. L 058 της 03/03/1992 σ. 0024 - 0024

ΚΑΝΟΝΙΣΜΟΣ (ΕΟΚ) αριθ. 536/92 ΤΗΣ ΕΠΙΤΡΟΠΗΣ  της 2ας Μαρτίου 1992  για παράταση του κανονισμού (ΕΟΚ) αριθ. 3270/91 για την επιβολή ελάχιστης τιμής στις εισαγωγές σολομού του ΑτλαντικούΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3687/91 του Συμβουλίου της 28ης Νοεμβρίου 1991 περί κοινής οργανώσεως της αγοράς στον τομέα των αλιευτικών προϊόντων (1), και ιδίως το άρθρο 27 παράγραφος 2,  Εκτιμώντας:  ότι, λόγω των σοβαρών διαταραχών της κοινοτικής αγοράς σολομού, η Επιτροπή επέβαλε με τον κανονισμό (ΕΟΚ) αριθ. 3270/91 (2), όπως τροποποιήθηκε από τον κανονισμό (ΕΟΚ) αριθ. 3382/91 (3), στις εισαγωγές του σολομού του Ατλαντικού μιας ελάχιστης τιμής-  ότι η ύπαρξη σημαντικών αποθεμάτων κατεψυγμένου σολομού σε ορισμένες τρίτες χώρες σε συνδυασμό με ένα πολύ υψηλό επίπεδο παραγωγής νωπού σολομού στις χώρες αυτές, αποτελεί διαρκή κίνδυνο αποσταθεροποίησης της κοινοτικής αγοράς- ότι, επομένως, οι στόχοι  του άρθρου 39 της συνθήκης, κυρίως όσον αφορά το εισόδημα των παραγωγών, εξακολουθούν να είναι επισφαλείς-  ότι πρέπει, ως εκ τούτου, να παραταθεί κατά τρεις μήνες η διάρκεια εφαρμογής του μέτρου που θεσπίστηκε με τον κανονισμό (ΕΟΚ) αριθ. 3270/91,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 2 του κανονισμού (ΕΟΚ) αριθ. 3270/91, η ημερομηνία "29 Φεβρουαρίου 1992" αντικαθίσταται από την ημερομηνία "31 Μαΐου 1992".  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Μαρτίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 2 Μαρτίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 354 της 23. 12. 1991, σ. 1. (2) ΕΕ αριθ. L 308 της 9. 11. 1991, σ. 34. (3) ΕΕ αριθ. L 319 της 21. 11. 1991, σ. 54.